ચર્ની રોડની ભગતવાડીમાં રહેતા મારુતિ કુરિયર કંપનીના ૩૫ વર્ષના ગુજરાતી અકાઉન્ટન્ટ વિનોદ પટેલનું મર્ડર કરનારા તેની રૂમના માલિકના ૨૯ વર્ષના પુત્ર હિમાંશુ વસંત શાહની VP રોડ પોલીસે હત્યાના ૧૪ કલાકમાં ભાઈંદરમાંથી અટકાયત કરી હતી અને ઊલટતપાસ બાદ ગઈ કાલે વહેલી સવારે અઢી વાગ્યે તેની ધરપકડ કરી હતી. આરોપી પર બે લાખ રૂપિયાનું દેવું થઈ ગયું હોવાથી તેણે વિનોદ પટેલની હત્યા કરીને તેના ઘરમાં રહેલા ૩.૭ લાખ રૂપિયાની ચોરી કરી હતી.